ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดต่อไปและผลการพิจารณาทบทวนอัตราอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนพ.ศ.๒๕๕๕[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๔ ลงวันที่ ๗ ตุลาคมพ.ศ. ๒๕๕๔ ให้เปิดการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ภายใต้พิกัดอัตราศุลกากรประเภทที่ ๗๒๑๖.๓๓.๐๐.๐๐๐ที่มีแหล่งกำเนิดจากสาธารณรัฐประชาชนจีนตามคำขอของบริษัท เหล็กสยามยามาโตะ จำกัดและให้เปิดการทบทวนอัตราอากรตอบโต้การทุ่มตลาดสินค้าดังกล่าว โดยในระหว่างการพิจารณาการทบทวนให้เรียกเก็บอากรตอบโต้การทุ่มตลาดในอัตราร้อยละ๑๓.๙๐๕ ของราคา ซี ไอ เอฟ และให้เรียกเก็บอากรตอบโต้การทุ่มตลาดในอัตราร้อยละ ๐สำหรับการนำเข้ามาเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทยกฎหมายว่าด้วยการส่งเสริมการลงทุน และกฎหมายว่าด้วยศุลกากรและต่อมากรมการค้าต่างประเทศได้ออกประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดต่อไปและเปิดการทบทวนอัตราอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๔ลงวันที่ ๗ ตุลาคม พ.ศ. ๒๕๕๔ นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนความจำเป็นในการใช้มาตรการตอบโต้การทุ่มตลาดต่อไปและพิจารณาทบทวนอัตราอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน ในการประชุมครั้งที่ ๖/๒๕๕๕เมื่อวันที่ ๕ ตุลาคม พ.ศ. ๒๕๕๕โดยวินิจฉัยว่าการยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกประกอบกับเห็นว่าอัตราส่วนเหลื่อมการทุ่มตลาดของสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนไม่มีการเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุนเรื่องการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว H ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๔ ลงวันที่ ๗ ตุลาคมพ.ศ. ๒๕๕๔จึงมีมติให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนต่อไปอีกในอัตราเดิมคือร้อยละ ๑๓.๙๐๕ ของราคา ซี ไอ เอฟ เป็นกำหนดเวลา ๕ ปีอาศัยอำนาจตามความในมาตรา ๕ มาตรา ๖ มาตรา ๗ มาตรา ๔๙ มาตรา ๕๖ มาตรา๕๗ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดต่อไปและผลการพิจารณาทบทวนอัตราอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๕ข้อ ๒ ประกาศนี้ให้ใช้บังคับตั้งแต่วันที่๑๐ ตุลาคม พ.ศ. ๒๕๕๕ เป็นต้นไป เป็นกำหนดเวลา ๕ ปีข้อ ๓ ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กโครงสร้างรูปพรรณหน้าตัดรูปตัวH ภายใต้พิกัดอัตราศุลกากรประเภทที่ ๗๒๑๖.๓๓.๐๐.๐๐๐ ที่มีแหล่งกำเนิดจากสาธารณรัฐประชาชนจีนในอัตราดังต่อไปนี้(๑) อัตราร้อยละ ๑๓.๙๐๕ ของราคา ซี ไอ เอฟ สำหรับสินค้าที่ผลิตจาก Laiwu Steel Group Ltd. และจากผู้ผลิตรายอื่น(๒) อัตราร้อยละ ๐ ของราคา ซี ไอ เอฟสำหรับสินค้าที่ผลิตตามมาตรฐานอื่นที่ไม่เป็นไปตามมาตรฐานผลิตภัณฑ์อุตสาหกรรม(มอก.) ในกรณีดังต่อไปนี้(ก)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้า เพื่อการส่งออก ภายใต้กฎหมายว่าด้วยการนิคมอุตสาหกรรมแห่งประเทศไทย(ข)ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(ค)ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ การเรียกเก็บอากรตอบโต้การทุ่มตลาดในอัตราร้อยละ ๐ ของราคาซี ไอ เอฟ ให้ปฏิบัติตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าว แล้วแต่กรณีโดยอนุโลมข้อ ๔ การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายนพ.ศ. ๒๕๔๓ข้อ ๕ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๒๕ ตุลาคม พ.ศ. ๒๕๕๕บุญทรง เตริยาภิรมย์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/ผู้จัดทำ๒๙ตุลาคม ๒๕๕๕ปณตภร/ผู้ตรวจ๑๙พฤศจิกายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๕ ง/หน้า ๑๘/๓๐ ตุลาคม ๒๕๕๕